CELEX: 32022R0680
Language: el
Date: 2022-04-27 00:00:00
Title: Εκτελεστικός κανονισμός (ΕΕ) 2022/680 της Επιτροπής της 27ης Απριλίου 2022 για την τροποποίηση των πληροφοριών στο παράρτημα του εκτελεστικού κανονισμού (ΕΕ) 2020/178 με τη συμπερίληψη του Ηνωμένου Βασιλείου (Βόρεια Ιρλανδία) ως τόπου καταγωγής για τον οποίο δεν απαιτείται πιστοποιητικό φυτοϋγείας για την είσοδο φυτών, φρούτων, λαχανικών, λουλουδιών ή σπόρων στην Ένωση

28.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 125/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/680 ΤΗΣ ΕΠΙΤΡΟΠΗΣ
         της 27ης Απριλίου 2022
         για την τροποποίηση των πληροφοριών στο παράρτημα του εκτελεστικού κανονισμού (ΕΕ) 2020/178 με τη συμπερίληψη του Ηνωμένου Βασιλείου (Βόρεια Ιρλανδία) ως τόπου καταγωγής για τον οποίο δεν απαιτείται πιστοποιητικό φυτοϋγείας για την είσοδο φυτών, φρούτων, λαχανικών, λουλουδιών ή σπόρων στην Ένωση
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 45 παράγραφος 1 τέταρτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2020/178 της Επιτροπής (2) προβλέπει ότι τα κράτη μέλη, οι θαλάσσιοι λιμένες, οι αερολιμένες και οι διεθνείς μεταφορείς πρέπει να τοποθετούν αφίσες με ορισμένες πληροφορίες σχετικά με τις απαγορεύσεις και τις απαιτήσεις για την είσοδο φυτών, φυτικών προϊόντων και άλλων αντικειμένων, σε όλα τα σημεία εισόδου στην Ένωση ή σε όλα τα μέσα μεταφοράς που μετακινούνται προς την Ένωση, προς όφελος των επιβατών που φθάνουν από τρίτες χώρες. Ειδικότερα, το παράρτημα του εν λόγω εκτελεστικού κανονισμού καθορίζει αφίσα με τις εν λόγω πληροφορίες, συμπεριλαμβανομένων πληροφοριών σχετικά με τις τρίτες χώρες για τις οποίες δεν απαιτείται πιστοποιητικό φυτοϋγείας για την είσοδο φυτών, φρούτων, λαχανικών, λουλουδιών ή σπόρων στο έδαφος της Ένωσης.
                  
               
                     (2)
                  
                  
                     Με βάση τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ιδίως το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, ο κανονισμός (ΕΕ) 2016/2031 και οι πράξεις της Επιτροπής που βασίζονται σ’ αυτόν, όπως ο εκτελεστικός κανονισμός (ΕΕ) 2020/178, εφαρμόζονται ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία μετά τη λήξη της μεταβατικής περιόδου που προβλέπεται στη συμφωνία αποχώρησης.
                  
               
                     (3)
                  
                  
                     Ως εκ τούτου, οι πληροφορίες στην αφίσα που παρατίθεται στο παράρτημα του εκτελεστικού κανονισμού (ΕΕ) 2020/178 θα πρέπει να τροποποιηθούν ώστε να συμπεριλάβουν το Ηνωμένο Βασίλειο (Βόρεια Ιρλανδία) ως τόπο καταγωγής για τον οποίο δεν απαιτείται πιστοποιητικό φυτοϋγείας για την είσοδο στο έδαφος της Ένωσης φυτών, φρούτων, λαχανικών, λουλουδιών ή σπόρων. Επομένως, το παράρτημα του εκτελεστικού κανονισμού (ΕΕ) 2020/178 θα πρέπει να τροποποιηθεί αναλόγως.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποίηση του εκτελεστικού κανονισμού (ΕΕ) 2020/178
            Το παράρτημα του εκτελεστικού κανονισμού (ΕΕ) 2020/178 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
         
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Απριλίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστικός κανονισμός (ΕΕ) 2020/178 της Επιτροπής, της 31ης Ιανουαρίου 2020, για την παρουσίαση πληροφοριών προς επιβάτες που φθάνουν από τρίτες χώρες και προς πελάτες ταχυδρομικών υπηρεσιών και ορισμένων επαγγελματιών όσον αφορά τις απαγορεύσεις σχετικά με την είσοδο φυτών, φυτικών προϊόντων και άλλων αντικειμένων στο έδαφος της Ένωσης σύμφωνα με τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου (ΕΕ L 37 της 10.2.2020, σ. 1).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ
                     Αφίσα που αναφέρεται στο άρθρο 1
                     
                        
                  
               »